***DJEČJI VRTIĆ MARJAN, SPLIT***

***PUT SV. MANDE 11***

**UPUTE ZA DOVOĐENJE DJECE**

**U DJEČJI VRTIĆ MARJAN**

Poštovani roditelji,

zahvaljujemo Vam na dosadašnjoj suradnji u prvoj provedenoj anketi za dolazak u DV Marjan od 11.05.2020.

Nadamo se da ste proučili izdane smjernice Hrvatskog zavoda za javno zdravstvo o preventivnim mjerama koje ćemo provoditi u dječjem vrtiću.

Prije uključivanja u vrtić, roditelj daje pisanu izjavu da mu je nužan smještaj djeteta u skupinu (izjavu je potrebno dostaviti u vrtić putem e-maila [dv-marjan@st.t-com.hr](https://vrtic-marjan.hr/kontakt/dv-marjan%40st.t-com.hr)).

* Roditelji su obvezni **izmjeriti tjelesnu temperaturu** djetetu svaki dan prije dolaska u ustanovu, te u slučaju povišene temperature ne smiju dovoditi dijete u vrtić, već se moraju javiti zdravstvenom voditelju i svom pedijatru.
* Formirat ćemo skupine koje će 2 tjedna biti istog sastava (nema naknadnog ulaska u formiranu skupinu). Svako dijete koje će krenuti u vrtić nakon ponedjeljka 11.5.2020. bit će smješteno u novoformiranu skupinu.
* Roditelji **ne smiju ulaziti u vrtić,** već čekaju ispred ulaza poštujući distancu od 2 metra (molimo Vas za strpljenje). Vrata vrtića će biti zaključana te treba pozvoniti i pričekati.
* Roditelji predaju svoje dijete zaposleniku vrtića **na ulazu u vrtić.**
* Dolazak u vrtić – najkasnije do 09:00 sati!
* Svi koji dolaze u vrtić u ponedjeljak 11.5.2020. dužni su **u petak 9.5.2020.** u vremenu od 8:00 do 10:00 sati **dostaviti ruksak/vrećicu s potrebnim stvarima** za dijete za cijeli tjedan – ruksak obavezno označiti s imenom i prezimenom djeteta i skupinom (prijenosni objekti i igračke od kuće nisu preporučljivi). Naknadno ćemo Vas obavijestiti o objektu u koje će Vaše dijete biti raspoređeno.

Bez potpisane izjave pod točkom 1. nije moguć ulazak djeteta u skupinu.

**Ispunjenu i potpisanu izjavu** roditelji su dužni poslati na e-mail adresu vrtića [dv-marjan@st.t-com.hr](https://vrtic-marjan.hr/kontakt/dv-marjan%40st.t-com.hr) ili dostaviti osobno u upravu vrtića najkasnije **do srijede 6.5.2020. do 14:00 sati,** kako bismo mogli organizirati rad odgojitelja, provedbu mjera, narudžbu hrane.

O broju prijavljene djece ovisit će broj skupina i odabir odgojitelja koji će raditi (kako bismo mogli osigurati rad u turnusima / otvaranje eventualnih dodatnih skupina u narednom razdoblju).

Roditelji koji će imati potrebu za uključivanjem djeteta u vrtić nakon 22.5.2020., molimo da nas obavijeste o tome najkasnije do 20.5.2020. putem telefona ili e-maila.